„ Það leggur ólykt frá Efstaleiti , “ segir Hólmfríður . Upphaflegur umsóknarfrestur um stöðuna rann út þann 2. desember . Stjórn RÚV ákvað hins vegar að framlengja frestinn til 9. desember án skýringa . Úr leiðara Hólmfríðar í dag . Fyrirfram ákveðin niðurstaða ? „ Fnyk af spillingu og fyrirfram ákveðinni niðurstöðu . Þegar hart er sótt að Ríkisútvarpinu úr mörgum áttum ákveður stjórn hins opinbera hlutafélags að stíga fram og færa andstæðingum „ RÚV “ sprengjuvörpu í jólagjöf . „ Við ætlum ekki að birta nöfn umsækjenda til að fá hæfustu umsækjendurna . Af því að ráðgjafarfyrirtækið úti í bæ sagði það . “ Hólmfríður lýsir þessum svörum RÚV sem bulli . Sá sem hafi hæfileika og metnað til að sækja um stöðu útvarpsstjóra sé ekki í þeirri stöðu að þurfa að leyna því . „ Á þetta núna að verða boðleg afsökun til að veita ekki upplýsingar um umsækjendur um mikilvægar stöður ? Hvarflaði ekki að neinum í pólitískri stjórn RÚV að vega og meta ávinninginn af því að halda upplýsingunum leyndum annars vegar og að fara í feluleik gagnvart þjóðinni hins vegar ? Er enginn ímyndarráðgjafi starfandi hjá ráðgjafarfyrirtækinu ? “ Segir löngu vitað að Magnús Geir yrði útvarpsstjóri Hólmfríður er sannfærð um að Lilja Alfreðsdóttir mennta - og menningarmálaráðherra hafi fyrir löngu verið búin að ákveða að skipa Magnús Geir Þórðarson , fráfarandi útvarpsstjóra , sem Þjóðleikhússtjóra . „ Löngu áður en mennta - og menningarmálaráðherra tilkynnti um ráðningu nýs Þjóðleikhússtjóra var alveg sama við hvern var rætt ; stjórnmálamenn , blaðamenn , leikna eða lærða ... allir hvísluðu verst geymda leyndarmálinu 2019 ; starf útvarpsstjóra yrði laust til umsóknar innan tíðar . “ Hólmfríður segir allt benda til þess að stjórn Ríkisútvarpsins vilji fá að velja í stól útvarpsstjóra bak við luktar dyr . „ Er nema von að menn spyrji hvort búið sé að taka ákvörðunina ? Hvort málið snúist ekki um að fá hæfustu umsækjendurna heldur rétta umsækjandann ? Þurftu menn e.t.v. viku til viðbótar til að sjá hvernig stemningin yrði í þjóðfélaginu , hvort við myndum ekki bara sætta okkur við að fá ekki að vita , hvort plottið myndi ganga upp ? “ Fjölmargar konur hafa verið nefndar til sögunnar sem næsti útvarpsstjóri . Vísir Þá hugsar hún til starfsmanna RÚV sem þurfi að berjast fyrir réttindum innanhúss á meðan utanhúss geisi stríð um vinnustaðinn . „ Á sama tíma og þeir stunda dúndur rannsóknarblaðamennsku og þáttagerð , bæði í sjónvarpi og útvarpi , þá þurfa þeir að verja misgáfulegar ákvarðanir þeirra sem eru ofar í fæðukeðjunni . Verja tilvist sína sem , miðað við stöðuna á fjölmiðlamarkaði í dag , hefur e.t.v. aldrei verið mikilvægari . Skammastu þín Kári Jónasson og skammastu þín stjórn Ríkisútvarpsins . Skammist ykkar fyrir að standa ekki með starfsmönnum RÚV . Skammist ykkar fyrir að halda upplýsingum frá þjóðinni sem hún á rétt á . Skammist ykkar fyrir að fela ykkur á bak við þessa ljótu ohf-druslu sem pólitíkusarnir bjuggu til . Skammist ykkar . “